b'\n_START_ARTICLE_\nFahrenheit 451\n_START_SECTION_\nZgodba\n_START_PARAGRAPH_\nOpisuje ameri\xc5\xa1ko dru\xc5\xbebo prihodnosti, ki se vdaja hedonizmu in v kateri je kriti\xc4\x8dna presoja neza\xc5\xbeelena. \xc5\xa0e posebej negativno so obravnavane knjige, ki so prepovedane. Tisti, ki ga ujamejo pri branju, je v najbolj\xc5\xa1em primeru zaprt v umobolnico, knjige pa uni\xc4\x8dujejo gasilci, katerim je za\xc5\xbeiganje vsega \xc4\x8dtiva glavno poslanstvo. 451 \xc2\xb0F (232\xc2\xa0\xc2\xb0C) je temperatura, ob kateri se papir in knjige spontano v\xc5\xbegejo._NEWLINE_Glavni lik je gasilec Guy Montag, ki pri\xc4\x8dne proti pravilom zbirati in brati knjige, kar v njemu vzbudi dvome o smiselnosti take dru\xc5\xbebene ureditve. Kmalu spozna somi\xc5\xa1ljenike, hkrati pa pade v nemilost na delovnem mestu in oblasteh, ki izkori\xc5\xa1\xc4\x8dajo situacijo za udobno vladanje.'